Den 14-årige pige havde søndag aften været sammen med to andre unge mennesker fra området. Moderen til en af de andre unge havde kontaktet politiet klokken 20.30, fordi hun ikke var tryg ved, at hendes søn var ude med vennerne. Først klokken halv fire dukkede de tre unge op på drengens bopæl, men moderen kunne ikke få de to venner til at gå. Da politiet mødte op for at få de to unge til at forlade bopælen, gik den 14-årige amok. Hun rev og kradsede den ene betjent, hvorefter hun blev anholdt og taget med på stationen. Den 14-årige pige bliver nu sigtet for vold mod tjenestemand, hvorefter hun bliver løsladt i løbet af mandagen. Ifølge vagtchef Lars Even var den unge pige formentlig påvirket af alkohol eller narkotika.

Referat:
En pige fra Hurup Thy måtte natten til mandag en tur i detentionen efter hun kradsede og rev en betjent. Det oplyser vagtchef ved Midt-og Vestjyllands Politi, Lars Even.